text: [{"text_idx": "#000003", "text": "Onganti\u0301\u00f0 fyrr h\u00f8vdu F\u00f8royar havt so no\u0301gv fo\u0301lk vi\u00f0 a\u0301 einum showcase-festivali av ty\u0301dningi, sum a\u0301 The Great Escape i\u0301 Brighton farna vikuskifti\u00f0."}, {"text_idx": "#000005", "text": "- Eg eri satt at siga r\u00e6ttiliga errin av hvat vit kundu megna a\u0301 a\u0301rsins The Great Escape. Nu\u0301 eru vit spendir upp a\u0301 hvat hetta fer at geva av ringvirkningum upp a\u0301 sikt, sigur Glenn Larsen, lei\u00f0ari a\u0301 f\u00f8roysku to\u0301nleikau\u0301tflutningsstovuni, FMX."}, {"text_idx": "#000006", "text": "Fri\u0301\u00f0i Djurhuus, sum veruliga gj\u00f8rdi vart vi\u00f0 seg i\u0301 fj\u00f8r sum partur av Joe & the Shitboys, var eisini vi\u00f0 a\u0301 festivalinum i\u0301 a\u0301r, sum umbo\u00f0 fyri FMX, og sigur solei\u00f0is um upplivingarnar."}, {"text_idx": "#000007", "text": "- Eg var til eina ru\u0301gvu av konsertum, og ta\u00f0 er fantastiskt at si\u0301ggja, at st\u00f8\u00f0i\u00f0 a\u0301 teimum f\u00f8roysku framf\u00f8rslunum var antin li\u0301ka ella betri enn ta\u00f0 hja\u0301 teimum lokalu. Fleiri av teimum, i\u00f0 vo\u0301ru til konsertinar, arbeiddu i\u0301 to\u0301nleikai\u0301dna\u00f0inum, og tey lo\u0301tu sera v\u00e6l at og gj\u00f8rdu s\u00e6r tankar um at seta seg i\u0301 samband vi\u00f0 f\u00f8roysku fo\u0301lkini. Hetta fer at geva avkast, b\u00e6\u00f0i til tey, sum framf\u00f8rdu, men eisini til f\u00f8royskan to\u0301nleik sum heild."}, {"text_idx": "#000009", "text": "Ta\u00f0 var bo\u0301lkurin Aggrasoppar, sum dro\u0301g flest fo\u0301lk til si\u0301na konsert. Tey siga solei\u00f0is um teirra upplivingar:"}, {"text_idx": "#000010", "text": "\u2013 Vit i\u0301 Aggrasoppum h\u00f8vdu ein fantastiskan tu\u0301r i\u0301 Brighton. Onkrar heimasi\u0301\u00f0ur h\u00f8vdu skriva\u00f0 um okkum, at vit vo\u0301ru ein av teimum bo\u0301lkunum, sum mann skuldi koma at si\u0301ggja, og ta\u00f0 merktu vit onkursvegna, ti\u0301 a\u0301hugin var sto\u0301rur. Fyrra konsertin var i\u0301 einum li\u0301tlum sali, Waterbear, sum hev\u00f0i pla\u0301ss fyri umlei\u00f0 hundra\u00f0 a\u0301sko\u00f0arum, og har var mestsum fullsett."}, {"text_idx": "#000011", "text": "- Komikarar kalla sli\u0301k st\u00f8\u00f0 eina \"kill-box\", ti\u0301 umst\u00f8\u00f0urnar eru intimar og go\u0301\u00f0ar at taka fo\u0301lk a\u0301 bo\u0301li, og eg haldi, mann kann siga, at vit gj\u00f8rdu ju\u0301st ta\u00f0."}, {"text_idx": "#000013", "text": "...ella sum i\u0301spegilin limra\u00f0i i\u0301 tokinum a\u0301 veg aftur til London...:"}, {"text_idx": "#000014", "text": "Ju\u0301, Aggrasoppar av \u00f8llum ber Og eitt \u00f8rgrynni av ljo\u0301\u00f0i ger, Rytmur, or\u00f0 og fynd Ein alda djevulskynd, I\u00f0 o\u0301gvar mangt pent a\u0301 si\u0301ni fer\u00f0."}, {"text_idx": "#000015", "text": "Seinna konsertin var a\u0301 ti\u0301 sto\u0301ra uttandura pallinum a\u0301 puls\u00e6\u00f0rag\u00f8tuni i\u0301 by\u0301num, Jubilee Street, har no\u0301gv vo\u0301ru m\u00f8tt upp, og fleiri l\u00f8gdust eisini afturat so vi\u00f0 og vi\u00f0. Vit hugna\u00f0u okkum o\u0301f\u00f8rt, og ta\u00f0 sa\u0301st ty\u0301\u00f0iliga a\u0301 a\u0301sko\u00f0arunum, at ta\u00f0 gj\u00f8rdu teir eisini."}, {"text_idx": "#000016", "text": "Ein bretskur journalistur, Mark Stack, skrivar solei\u00f0is um konsertina: \"Yet again the Faroe Islands were strong. Last year it was Joe & The Shitboys bringing something different to the table, this year it was Aggrasoppar. Absolutely loved them.\" Hann sigur vi\u0301\u00f0ari, at the Shitboys skulu taka okkum vi\u00f0 a\u0301 n\u00e6stu konsertfer\u00f0 i\u0301 Onglandi, og ta\u00f0 tykist sum, at f\u00f8royskur to\u0301nleikur hevur fingi\u00f0 gott umd\u00f8mi i\u0301 Bretlandi."}, {"text_idx": "#000023", "text": "Ru\u0301na Brimnes Hoydal helt bestu snarr\u00f8\u00f0una"}, {"text_idx": "#000024", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]